Source: https://www.riigiteataja.ee/akt/407042016129
Timestamp: 2019-08-23 18:23:20+00:00

Document:
Valgjärve valla haldusterritooriumil noorte projektilaagri pidamise tingimused ja kord ning loa väljastamise kord – Riigi Teataja
Valgjärve valla haldusterritooriumil noorte projektilaagri pidamise tingimused ja kord ning loa väljastamise kord
Valgjärve valla haldusterritooriumil noorte projektilaagri pidamise tingimused ja kord ning loa väljastamise kord - sisukord
§ 2 Projektlaagri pidamise tingimused
§ 5 Loa väljastamine või väljastamisest keeldumine
§ 6 Loa kehtetuks tunnistamine
§ 7 Dokumendivormide kinnitamine
Valgjärve Vallavolikogu
RT IV, 07.04.2016, 129
Vastu võetud 29.03.2016 nr 11
(1) Määrusega kehtestatakse noorte projektlaagri (edaspidi projektlaager) pidamise tingimused ja kord Valgjärve valla haldusterritooriumil ning projektlaagri pidamise loa väljastamise kord.
(2) Määruse eesmärk on tagada projektlaagri pidamise vastavus noorsootöö seadusele.
§ 2. Projektlaagri pidamise tingimused
(1) Projektlaagri juhataja ja kasvatajad peavad vastama haridus- ja teadusministri kehtestatud kvalifikatsiooninõuetele.
(2) Projektlaagri tegevuseks vajalikud ruumid (hooned), sisustus ja maa-ala peavad vastama tervisekaitse-, tuleohutus- ja päästenõuetele.
(3) Projektlaager peab vastama noorsootöö seaduses projektlaagri pidamisele kehtestatud nõuetele.
(4) Projektlaager peab täitma isikuandmete kaitse seadusest tulenevaid delikaatsete isikuandmete töötlemise nõudeid.
(1) Projektlaagri pidamise loa saamiseks esitab projektlaagri pidaja Valgjärve Vallavalitsusele (edaspidi vallavalitsus) vähemalt 30 tööpäeva enne laagri tegevuse alustamist kirjaliku taotluse, milles esitatakse järgmised andmed:
2) projektlaagri pidaja kontaktandmed (telefoni number ja elektron posti aadress);
3) projektlaagri pidamise eest vastutava isiku ees- ja perekonna nimi, isikukood ja elukoht;
4) projektlaagri pidamise täpne asukoht;
5) projektlaagri eesmärk ja päevakava.
1) projektlaagri juhataja ja kasvatajate kvalifikatsiooni tõendavad dokumendid;
2) projektlaagri juhataja ja kasvatajate kirjalikud nõusolekud;
3) andmed projektlaagri tegevuseks vajalike ruumide (hoonete), sisustuse ja maa-ala kohta ning nende vastavuse kohta tervisekaitse-, tuleohutus- ja päästenõuetele;
4) muud dokumendid, mis võimaldavad hinnata projektlaagri pidaja või projektlaagri pidamiseks vajaliku objekti vastavust õigusaktidega kehtestatud nõuetele.
(3) Vallavalitsusel on õigus nõuda projektlaagri pidajalt selgitusi ning täiendavaid dokumente, mis võimaldavad hinnata projektlaagri pidaja või projektlaagri pidamiseks vajaliku objekti vastavust õigusaktidega kehtestatud nõuetele.
§ 5. Loa väljastamine või väljastamisest keeldumine
(1) Nõuetekohase taotluse alusel annab vallavalitsus loa laagri pidamiseks. Loa andmine vormistatakse vallavalitsuse korraldusega.
(2) Vallavalitsus väljastab projektlaagri pidamise loa tähtajaga kuni 60 päevaks aastas.
(3) Vallavalitsus keeldub projektlaagri pidamise loa väljastamisest, kui projektlaagri pidaja, projektlaagri pidamise loa taotlus või selles esitatud andmed või dokumendid ei vasta õigusaktidega kehtestatud nõuetele.
§ 6. Loa kehtetuks tunnistamine
Vallavalitsus võib põhjendatud otsusega projektlaagri pidamise loa kehtetuks tunnistada, kui:
1) projektlaagri pidaja on esitanud loa taotlemisel valeandmeid või;
2) projektlaagri pidaja teinud otsuse projektlaagri tegevuse lõpetamise kohta või;
3) loa kehtivuse ajal on taotluses näidatud asjaolud muutunud või;
4) projektlaagri pidaja või projektlaagri tegevus ei vasta õigusaktidega kehtestatud nõuetele või;
5) projektlaagri pidaja ei ole ettenähtud tähtaja jooksul ja korras täitnud järelevalve teostamise käigustehtud ettekirjutust.
§ 7. Dokumendivormide kinnitamine
Vallavalitsus võib kinnitada korra rakendamiseks vajalikke dokumendivorme.
Projektlaagri pidamise tingimustele ja korrale vastavuse üle teostab riiklikku või haldusjärelevalvet vallavalitsus.
Hegri Narusk

References: § 2

§ 5

§ 6

§ 7

§ 2

§ 5

§ 6

§ 7